CELEX: E2017P0009
Language: el
Date: 2017-10-12 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από την Beschwerdekommission der Finanzmarktaufsicht στις 12 Οκτωβρίου 2017 στην υπόθεση Edmund Falkenhahn AG κατά της Αρχής Χρηματοπιστωτικής Εποπτείας του Λιχτενστάιν (Υπόθεση E-9/17)

8.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/5
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από την Beschwerdekommission der Finanzmarktaufsicht στις 12 Οκτωβρίου 2017 στην υπόθεση Edmund Falkenhahn AG κατά της Αρχής Χρηματοπιστωτικής Εποπτείας του Λιχτενστάιν
   (Υπόθεση E-9/17)
   (2018/C 46/06)
   Με επιστολή της 12ης Οκτωβρίου 2017, η Beschwerdekommission der Finanzmarktaufsicht (Επιτροπή Προσφυγών της Αρχής Εποπτείας Χρηματοπιστωτικών Αγορών) υπέβαλε αίτηση προς το Δικαστήριο της ΕΖΕΣ, η οποία καταχωρίστηκε στη Γραμματεία του Δικαστηρίου της ΕΖΕΣ στις 12 Οκτωβρίου 2017, για την έκδοση συμβουλευτικής γνώμης στην υπόθεση Edmund Falkenhahn AG κατά της Αρχής Χρηματοπιστωτικής Εποπτείας του Λιχτενστάιν, σχετικά με τα ακόλουθα ερωτήματα:
   
               I/1.
            
            
               Συνάδει με την οδηγία 2009/110/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για την ανάληψη, άσκηση και προληπτική εποπτεία της δραστηριότητας ιδρύματος ηλεκτρονικού χρήματος (οδηγία για το ηλεκτρονικό χρήμα) εάν το ηλεκτρονικό χρήμα έχει διαφορετική αξία από την ονομαστική αξία κατόπιν παραλαβής χρηματικού ποσού κατά το διάστημα μεταξύ της έκδοσης (άρθρο 11 παράγραφος 1) και εξαργύρωσης (άρθρο 11 παράγραφος 2), υπό την προϋπόθεση ότι η εξαργύρωση (άρθρο 11 παράγραφος 2) είναι τουλάχιστον ίσης αξίας;
            
         
               I/2.
            
            
               Σε περίπτωση καταφατικής απαντήσεως στο ερώτημα I/1: Μπορεί η διαφορετική αξία που αναφέρεται στην ερώτηση I/1 να συνδεθεί με μια μεταβλητή τιμή (όπως η τιμή του χρυσού);
            
         
               I/3.
            
            
               Σε περίπτωση καταφατικής απαντήσεως στο ερώτημα I/2: Σε περίπτωση σύνδεσης με μεταβλητή τιμή (όπως η τιμή του χρυσού), συνάδει με το άρθρο 12 της οδηγίας για το ηλεκτρονικό χρήμα η εξαγορά (άρθρο 11 παράγραφος 2) να υλοποιηθεί σε ποσό υψηλότερο της ονομαστικής αξίας;
            
         
               II/1.
            
            
               Προσδιορίζει το άρθρο 7 παράγραφος 2 πρώτο και δεύτερο εδάφιο της οδηγίας για το ηλεκτρονικό χρήμα με εξαντλητικό τρόπο τι πρέπει να θεωρούνται ασφαλή, χαμηλού κινδύνου στοιχεία του ενεργητικού, κατά την έννοια του άρθρου 7 παράγραφος 1 πρώτο εδάφιο της οδηγίας για το ηλεκτρονικό χρήμα σε συνδυασμό με το άρθρο 9 παράγραφος 1 στοιχείο α) της οδηγίας 2007/64/ΕΚ του Ευρωπαϊκού Κοινοβουλίου και του Συμβουλίου, της 13ης Νοεμβρίου 2007, για τις υπηρεσίες πληρωμών στην εσωτερική αγορά (οδηγία για τις υπηρεσίες πληρωμών);
            
         
               ΙΙ/2.
            
            
               Σε περίπτωση αρνητικής απαντήσεως στο ερώτημα ΙΙ/1: Απαγορεύει το άρθρο 9 παράγραφος 1 στοιχείο α) της οδηγίας για τις υπηρεσίες πληρωμών στην αρμόδια αρχή να ορίζει τι συνιστά ασφαλή, (ρευστά) χαμηλού κινδύνου στοιχεία του ενεργητικού μόνο ως τμήμα της απόφασης για τη χορήγηση άδειας σύμφωνα με το άρθρο 10 της οδηγίας για το ηλεκτρονικό χρήμα;
            
         
               ΙΙ/3.
            
            
               Σε περίπτωση αρνητικής απαντήσεως στο ερώτημα ΙΙ/2: Η αναφορά στο άρθρο 9 παράγραφοι 1 και 2 της οδηγίας για τις υπηρεσίες πληρωμών που περιλαμβάνεται στο άρθρο 7 παράγραφος 1 πρώτο εδάφιο της οδηγίας για το ηλεκτρονικό χρήμα πρέπει να ερμηνεύεται ότι σημαίνει «ασφαλή, χαμηλού κινδύνου στοιχεία ενεργητικού» κατά την έννοια του άρθρου 7 παράγραφος 2 πρώτο εδάφιο της οδηγίας για το ηλεκτρονικό χρήμα ή ότι σημαίνει «ασφαλή, ρευστά στοιχεία ενεργητικού χαμηλού κινδύνου»;
            
         
               II/4.
            
            
               Ανάλογα με την απάντηση στην ερώτηση II/3: Ο χρυσός είναι ασφαλές (ρευστό) χαμηλού κινδύνου στοιχείο του ενεργητικού;